Kvenfélagskonur í Þverárhlíð gáfu DAB stórgjöf Björn Bjarki er afar þakklátur fyrir gjöfina Dvalarheimili aldraðra í Borgarnesi hefur í gegnum árin notið mikillar velvildar einstaklinga , fyrirtækja og félagasamtaka í héraðinu . Fyrir skömmu komu forsvarsmenn Kvenfélags Þverárhlíðar færandi hendi og færðu heimilinu að gjöf eina milljón króna . “ Gjöf sem þessi er heimilinu afar mikilvæg . Fyrir andvirði hennar festum við kaup á súrefnissíu og öðrum hjúkrunaráhöldum til að sinna þörfum íbúa heimilisins . Velvild kvenfélaganna og annarra félagasamtaka skiptir gríðarlega miklu fyrir okkur , ” sagði Björn Bjarki Þorsteinsson , framkvæmdastjóri DAB í samtali við Skessuhorn . Hann segir að DAB sé markvisst að efla starf heimilisins hvað hjúkrunarþáttinn varðar og því skipti peningagjafir sem þessar miklu máli í því verkefni .